Ar tai - sportas?
Tik pažvelkit!
Meno forma?
O gal gyvenimo būdas?
Štai, Džoši. Mus filmuoja.
Tiesioginė transliacija.
- 2021 m. sezonas. - Pradedam.
32 VYRAI
17 MOTERŲ
BANGLENTININKAI
Aš esu Stefani Gilmor.
Aš - Džonas Florensas.
- Filipė Toledo. - Tatjana Veston-Veb.
- Kanoa Igarašis. - Džoana Defei.
- Gabrielius Medina. - Aš esu Kelis Sleiteris.
11 kartų tapau pasaulio čempionu.
Tailer Rait skrodžia bangą dideliu greičiu.
Italo - greitas kaip vėjas.
Šiais metais čia susirinko didžiausi talentai
sporto istorijoje.
Ir visi nori laimėti.
Po suktuko Gilmor pakyla ant bangos.
Nuo jos neatsilieka Džoana Defei.
Visi šie banglentininkai - stiprūs varžovai.
Tik pažvelkit.
Apie mus sakė: „Tie hipiai.“
Mes - ne hipiai. Mes - išprotėję konkurentai.
9 PASAULINIAI ETAPAI
Vienas raundas trunka 30 minučių,
per kurias vyksta arši banglentininkų dvikova.
Pirmyn, Medina!
Taškai skiriami už daug ką.
Medina pakyla į dangų.
Už šuoliukus.
Atsiduria po dūžtančia banga.
Už išnirimą iš tunelio.
Morganui reikėtų padaryti įspūdį.
Ir už kelis iš eilės krypties pakeitimus.
Pakyla ant bangos keteros.
O Dieve.
1 VYRAS 1 MOTERIS
ČEMPIONAS
Jei nepasiseka…
Suskaičiuojam taškus.
…sunku suvaldyt savo emocijas.
Jei padarai klaidą, suteiki privalumą konkurentėms.
Jaučiuos tokia nusivylusi.
Turi daugiau šansų suklysti, nei pasielgti teisingai.
Varžybos atidedamos dėl incidento su rykliu.
Jauti didžiulę įtampą, ką pasakys tavo rėmėjai, šeima ir draugai.
Banglentininko pakilimai ir nuopuoliai.
Kartais jiems tenka peržengti savo galimybių ribas.
Banga užlieja Maikį Raitą.
Plaukimas paskui svajonę
- …pypsi - Tikrai?
TAILER RAIT DUKART PBSL PASAULIO ČEMPIONĖ
Skambina Maikis.
Klausau.
Sveika, Tailer.
MAIKIS RAITAS TELEFONU
Sveikas, Maiklai. Kaip sekas?
Nelabai kaip.
Kaip tavo galva?
Normaliai.
Mano brolis pateko į didžiulę bangą ir patyrė sunkią traumą.
Ar tu… Kaip reabilitacija?
Puikiai.
Pasimatysim sekmadienį. Pavakarieniausim ar dar ką sugalvosim.
Jam susiuvo alkūnę, yra pažeistas kojos nervas.
Daug kas sako, kad nereikėjo to daryti.
Ir aš tave myliu. Ate.
Atsiprašau.
Kieta Raitų šeimynėlė?
Ne, tai labai sunku. Mes darome blogą įtaką vienas kitam.
Ir man tai… Tiesą sakant, man tai nepatinka,
nes žmonės dažnai sako: „Jūs tokie ištvermingi.“
Aš pagalvoju: „Nekalbėkit nesąmonių. Mes - kvailiai.“
Iš tiesų tai mes darom vienas kitam blogą įtaką.
MAIKIS RAITAS PBSL BANGLENTININKAS
Mes labai dažnai kalbam apie juos bendrai…
OUVENAS RAITAS PBSL BANGLENTININKAS
…kai tuo tarpu Raitai - visiškai skirtingos asmenybės.
LUKAS KENEDIS BANGLENČIŲ SPORTO ŽURNALISTAS
Pamenu, matydavau Tailer Rait banglentininkų varžybose,
kai jai buvo 14 ar 15 metų.
Ji buvo dar mokinė, bet jau tada ėmė ryškėti jos talentas.
Būtina suvokti, kad tai, ką darė Tailer Rait,
buvo jos kelias į profesionalų sportą.
Visas jos gyvenimas susijęs su banglentėmis.
Sulaužei banglentę?
Taip. Nukritau nuo bangos, o iš paskos atplaukė kita.
Nė nestovėjau ant banglentės.
Džiaugiuos, kad rūpinies savimi.
Aš augau tarp banglentininkų.
Priekyje jau pageltonavo. Viskas turėtų būt gerai.
Mano tėtis buvo pamišęs dėl banglenčių, ir jomis sudominęs mus
pasilengvino sau gyvenimą.
Mes mokomės pasakyti: „Skauda…“
„bet viskas gerai.“
Kvailelis.
Man buvo 14 metų, kai laimėjau labai svarbias varžybas.
Galiu išvirt makaronų su sūriu, jei nori. Tą tai aš moku.
Po to ėmiau galvoti,
kad galėčiau tapti pasaulio čempione. Tai buvo tik laiko klausimas.
PRIEŠ KETVERIUS METUS
MAUJIS, 2016 M.
Tada aš buvau galiūnė. Labai stipri sportininkė.
2016 m. pasaulio čempionė Tailer Rait švenčia pirmąją pergalę.
Manau, tada buvau per jauna, kad būčiau galėjusi pasakyti:
„Taip, aš to norėjau.“
MAUJIS, 2017 M.
„Ir žinau, kad esu gera banglentininkė.“
Tailer Rait laimi antrus metus iš eilės
ir tampa 2017 m. pasaulio čempione.
Ji buvo pasaulio čempionė.
Ji - pačiame jėgų žydėjime.
DŽESI MAILI-DAJER PBSL VARŽYBŲ DIREKTORĖ
Po to dvejiems su puse metų ji dingsta iš akiračio.
DŽERINGONGAS AUSTRALIJA
Ką tik sužinojome,
kad Tailer Rait, laimėjusi čempionės titulą dvejus metus iš eilės…
2018 M. LIEPA
…dėl ligos traukiasi iš varžybų.
Blogai pasijutau, vos tik atvykusi į varžybas.
Atsidūriau ligoninėje.
Iš pradžių niekas nesuprato, kas man yra,
tada mane apžiūrėjo infektologai,
ir viskas paaiškėjo.
Gripas A, bronchitas, plaučių uždegimas, aplink širdį susikaupęs skystis
ir lėtinis nuovargio sindromas,
kuris reiškia, kad „tavo prasti popieriai“.
Guli ligoninėje ir nežinai, kuo viskas baigsis.
Tai buvo pusantrų metų trukusi kova už gyvenimą.
Jos būklė buvo apgailėtina.
Žinojau, kad išėjusi iš jos namų…
FIONA RAIT TAILER MAMA
…apsiverksiu, bet ten būdama tvardžiausi. Buvo labai sunku.
Sugrįžimas į normalų gyvenimą
pareikalavo daug nervų ir nerimo. Abejojau dėl visko.
Labai džiaugiuos tavo pažanga.
Praėjusį kartą tu nė lygsvaros neišlaikei.
- Smagu girdėti. - Leisiu tau lipti į vandenį.
Valio! Aš pasiruošus.
PIRMOJI TAILER BANGA PO LIGOS
Tai buvo kažkas nuostabaus.
Ji grįžo į savo gyvenimo kelią.
JAV RAMUSIS VANDENYNAS
HAVAJAI - OAHU HONOLUA ĮLANKA, MAUJIS
Nuostabioji Honolua įlanka.
Pasaulio banglenčių sporto lygos čempionato turo atidarymas.
DABARTINIAI LAIKAI
Čia atsirado ir dužo
ne vienos banglentininkės svajonė.
MOTERŲ ČEMPIONATO TURAS 1-AS ETAPAS IŠ 9
Kelio į PBSL finalus pradžia.
Sveiki atvykę į Maujo etapą, kurį remia „Roxy“,
džiaugiamės naujuoju banglentininkų čempionato turu
ir Tailer Rait sugrįžimu.
Dieve mano.
Gal kas turit atsuktuvą?
Pelekas užstrigo.
Pirmą kartą pati montuoji pelekus?
Padėkit! Atrodau kaip nemokša.
Čia, Maujyje, varžysis moterys.
Iš čia keliausim į Oahu šiaurės pakrantę, kur vyks vyrų varžybos.
Aptarkime, ką matėme. Čia dalyvauja geriausios iš geriausių.
Karisa Mor, banglentininkė numeris vienas pasaulyje,
užbaigia pirmąjį 2021 m. pasaulio čempionato turo raundą.
Ne be reikalo ji yra vadinama stipriausia
šio čempionato turo varžove.
Kiekvieną sezoną dalyvauja nemažai moterų,
kurios varžosi dėl pasaulio čempionės titulo.
Daugiausiai pergalių nuskynusi moterų čempionato turuose
Stefani Gilmor - viena geriausių visų laikų banglentininkių.
Stefa laimėjo septynis kartus, Karisa - keturis, O Tailer - du.
Šios moterys daugiau kaip dešimtmetį garsino banglenčių sportą.
ROUZĖ HODŽ BUVUSI PBSL BANGLENTININKĖ
Visi žinome, kad Stefa tenori vieno - pergalės.
Septyniskart pasaulio čempionei pergalė - ne naujiena.
Tailer įrodė, kad gali
prilygti Karisai ir Stefai per pačius geriausius jų pasirodymus.
Akivaizdu, kad Tailer teko patirti nemenkų fizinių
ir psichologinių išbandymų.
Kai varžaisi elitiniame lygyje, nesvarbu, kokia sporto šaka bebūtų,
nesunku prarasti įgūdžius,
jei padarai pertrauką.
1-AS RAUNDAS
Tailer Rait prieš Džoaną Defei. Kuri kurią nurungs?
Liko minutė ir 25 sekundės.
Jei ir pavyko atgauti įgūdžius,
tai vis viena bus didžiulis iššūkis.
Mūsų laukia įdomūs metai.
Tailer Rait šie metai jau prasideda.
Dėmesio, penkios, keturios, trys…
Tai bus didžiulis išbandymas.
…dvi, viena.
Prasideda.
Tailer Rait pasikinko didžiulę bangą.
Teisėjų darbas yra…
TEISĖJŲ KAMBARYS
…transformuoti tai, kas labai subjektyvu ir meniška,
ir objektyviai tai įvertinti.
Prilaiko lentos kraštą.
Varžybų raundai trunka nuo 30 iki 35 minučių.
RENATAS HIKELIS BUVĘS PBSL VYR. TEISĖJAS
Per tą laiką gali pagauti tiek bangų, kiek nori,
bet svarbiausia yra kokybė.
Ką gi, Džoana Defei. Nuostabi banga.
Teisėjai kreipia dėmesį į greitį…
Džoanos Defei atsakymas - ne ką mažiau įspūdingas.
…jėgą, plastiškumą, savitvardą.
Skrieja ant lentos krašto, net rožinis banglentės dugnas matosi.
Be to, jie labai gerai vertina novatoriškus ir pažangius manevrus.
7,83 taško Džoanai Defei už atsakomąjį pasirodymą.
RAIT: 11,00 DEFEI: 8,66
Varžovams skiriama nuo vieno iki dešimties taškų,
o galutinį rezultatą sudaro dviejų geriausių rezultatų suma.
Tailer Rait eina tiesiai prie reikalo, gražus suktukas.
Bando užbaigti manevrą, bet apsiverčia.
Tailer Rait gauna 6,83 taško.
Jei ji būtų užbaigusi manevrą,
būtų dar labiau pagerinusi savo rezultatą.
Džoanai Defei tetrūksta 6 taškų.
Su tokiais suktukais ji tikrai juos užsidirbs.
Negalėčiau išrinkt nugalėtojos,
nes abi banglentininkės pasirodė nepriekaištingai.
Abu pasirodymai turi stiprių pusių.
Telieka pasikliauti teisėjais ir jų patirtimi.
Rezultatas…
GALUTINIS REZULTATAS RAIT: 13,83 - DEFEI: 13,70
…beveik lygus. Bet nugali Tailer Rait.
Pastarieji dveji metai buvo išties sunkūs,
grįžimas į sportą pareikalavo daug jėgų.
Žmonės dažnai klausia: „Ar bijojai, kad niekada nebeatsistosi ant banglentės?“
Atsakau: „Ne. Bijojau, kad niekada negrįšiu į normalų gyvenimą,
kad negalėsiu pakilti iš lovos.“
Jaučiu, man padėjo ištvermė,
kurią, maniau, jau buvau praradus.
Jos sugrįžimą į sceną turi vainikuoti čempionės titulas.
Tailer Rait keliauja į ketvirtfinalį.
Stefani Gilmor tai bus išties įdomi dvikova.
Taip!
- Hari. Tikiuos, tu nesi nuogas. - Ne.
STEFANI GILMOR SEPTYNISKART PBSL PASAULIO ČEMPIONĖ
Na, aš turiu…
Esu Stefani Gilmor, septyniskart banglenčių sporto pasaulio čempionė.
Jūs - visų laikų geriausia banglentininkė?
Ne, turiu laimėt dar kartą, kad būčiau visų laikų geriausia.
Noriu būt aštuoniskart pasaulio čempione. Toks mano pagrindinis tikslas.
Todėl ir esu čia. Atvykau ne tam, kad tiesiog sudalyvaučiau ture.
Pergalės jausmas - kaip narkotikas.
Kai prisimenu savo pirmuosius bandymus pažaboti bangas, suprantu,
kad man tai patiko todėl, kad buvau 12 metų…
HARIS HENDERSONAS STEFANI VAIKINAS
…ir didžiausias mano noras buvo tapti geriausia banglentininke pasaulyje.
Visad maniau, kad tik vaikystėje
trokštama tapti geriausiu pasaulyje,
bet ilgainiui supratau, kad ne.
Būdama 17-os, ji jau buvo puiki banglentininkė.
Ji dalyvauja čempionato turuose jau 14 sezonų.
Naujoji pasaulio čempionė - Stefani Gilmor!
Man patinka varžybos. Dalyvauti jose - nemenkas iššūkis,
bet esu prie jų pripratus,
ir tai niekada nenusibosta. Man labai smagu čia dalyvauti.
KETVIRTFINALIS
Tailer Rait, Stefani Gilmor.
Bendras ketvirtfinalio dalyvių pasaulio čempionių titulų skaičius - 9.
Titanų kova.
Stefa pastaruosius dvejus metus tik ir skynė pergales.
O aš buvau iškritusi iš sporto dvejus su puse metų.
Ji yra septyniskart pasaulio čempionė. Neįsivaizduoju, kaip jai tai pavyko.
Bet tai yra įspūdinga, bliamba.
Jei atvirai, man žiauriai patinka konkurencija.
Apie mus sakė: „Tie hipiai.“
Mes - ne hipiai. Mes - išprotėję konkurentai.
Stefani Gilmor prieš Tailer Rait.
Štai. Stefa pradeda savo pasirodymą.
Dūžtanti bango liko už nugaros.
Dvikovoje su Tailer Rait ji tikėjosi ne šito.
Tailer Rait.
Kol kas pirmauja Tailer Rait,
uždirbusi 8,33 taško.
GILMOR: 2,67 RAIT: 8,33
Per pirmąjį pasirodymą Gilmor uždirbo tik 2,67 taško.
Tailer siunčia septyniskart pasaulio čempionę į užribį.
Jos ne kartą varžėsi tarpusavyje,
žino, ką kuri gali.
Tailer Rait skrodžia bangą.
Ji pirmauja prieš Stefani Gilmor.
Gilmor reikia 4,87 taško, kad išstumtų Tailer Rait iš lyderės pozicijų.
Liko penkios minutės ir 30 sekundžių.
Panašu, kad Stefa Gilmor nenori užleist pozicijų
šiame ketvirtfinalyje.
RAIT: 10,70 GILMOR: 8,60
Ir Stefos Gilmor rezultatas.
Gautų taškų užtenka, kad Gilmor paliktų Tailer Rait sau už nugaros.
GILMOR: 12,40 RAIT: 10,70
Aš noriu laimėti pasaulio čempionės titulą,
bet tai neturi pakenkti mano sveikatai ir gerovei.
Atvykau čia su rimtais ketinimais. Atlikti savo darbą, bliamba.
Ir aš jį atliksiu. Ir aš laimėsiu.
Tailer Rait laukia tunelio.
Štai ir tunelis.
Dar vienas įspūdingas manevras.
Tailer Rait ką tik pakėlė kartelę.
Tai buvo neįtikėtina.
Net šiurpuliukai per nugarą nubėgo.
10! Tailer Rait - 10 taškų!
Teisėjai skyrė Tailer dešimt taškų.
RAIT: 18,33 GILMOR: 12,40
Smagu, kad Tailer Rait sugrįžo į didįjį sportą.
- Dešimt. - Paskutinįkart šiandien.
Bus dar tų kartų.
- Šaunuolė, Tailer. - Ačiū, bičiuliai.
Šaunuolė.
- Gražios dienos. - Paskutinę bangą pažabojai itin gražiai.
- Puikus pasirodymas, Tailer. - Labai ačiū.
O ko tu tikėjais?
Aš labai džiaugiuosi. Sveika sugrįžusi.
Kalbant apie sugrįžimą,
žinoma, tu niekam nieko nesi skolingas.
Gali tiesiog pasitraukti ir ramiai sau gyventi,
ir vis viena liksi garsiu sportininku.
Bet mes tiek daug kalbam apie ją todėl,
kad kuo daugiau pergalių nuskini, tuo daugiau progų turi
kalbėti apie tai, kas tau yra svarbu.
- Pasiruošus. - Pasiruošus?
Manau, kad sportas yra puiki vieta pokyčiams.
Taip.
Aš manau, jog turime labiau pasistengti, kad ši sporto šaka taptų integracine.
Ten savo darbą jau atlikai. Dabar pasikalbėkime apie kitus reikalus.
Banglenčių sporte moterys yra diskriminuojamos.
Pažiūrėkite į reklamą, varžybas ir investicijas -
juk tai akivaizdu.
Moterys galvoja: „Gerai, ne. Banglenčių sportas - ne mums“,
nes jame dominuoja vyrai.
Jei jau prakalbome apie moterų diskriminaciją…
Juokinga.
…prisiminkime varžybas.
Vyrai rungiasi Banzai paplūdimyje, moterys - Maujyje.
Ir ten, ir ten yra geros bangos,
bet moterims neleidžiama rungtis Banzai paplūdimyje.
BANZAI PAPLŪDIMYS OAHU, HAVAJAI
Banzai paplūdimys žavėjo mane nuo vaikystės.
Mano draugas turėjo plakatą ant sienos,
pamenu, žiūrėdavau į tą bangą vėl ir vėl, daugelį metų,
ir vis galvodavau: „Neįsivaizduoju, kaip galima atsisukti
ir pagauti tą bangą. Siaubas.“
Pirmąkart plaukiojau banglente Banzai paplūdimyje, kai buvau 12 metų.
Pamenu, banga mane pakėlė ir prispaudė…
KELIS SLEITERIS 11 KARTŲ PBSL PASAULIO ČEMPIONAS
…nugara prie uolos kartu su banglente.
Akimirką galvojau, kad nebeišnirsiu.
Kad ji manęs nepaleis.
Toks jau tas banglenčių sportas.
Ta baimė ir pavojus irgi turi savo žavesio.
Banzai paplūdimys yra ypatingas savo forma ir jėga.
Irtis tomis bangomis ir jas gaudyti yra žiauriai pavojinga.
Šįryt kažkas išsinarino petį.
Išsinarinęs petį
gali neįveikti bangos,
tada ant tavęs užgrius dar kelios bangos
ir nuo rimtos traumos nebeišsisuksi.
Keliems mano draugams buvo nuplėšta galvos oda,
be to, nemažai žmonių ir žūsta Banzai paplūdimyje.
Maždaug prieš 10 ar 12 metų čia žuvo mūsų draugas.
Jis buvo rastas štai ten, priešais mano namus.
Tai išties yra didžiulis iššūkis.
Toks jau tas Banzai paplūdimys.
- O Dieve. Tai bent banga. - Teks ją įveikti.
Pažiūrėk į tą bangą.
O Dieve.
- Aivanai, ateik. - O Dieve. Kas jis?
Nežinau, bet pavarė nerealiai.
Šiaurės pakrantėj banglentės yra viskas.
Taip čia atsirado mūsų miestelis. Čia visi plaukioja banglentėmis.
Aš esu Džonas Florensas.
DŽON DŽONAS FLORENSAS DUKART PBSL PASAULIO ČEMPIONAS
Esu profesionalus banglentininkas, dukart pasaulio čempionas.
Prasideda, Aivanai. Mums metas.
Gimiau ir užaugau čia,
tad tokias bangas mačiau nuo pat vaikystės.
Kai eidamas į mokyklą pamatydavau geras bangas,
eidavau į paplūdimio parką patikrint bangų…
EHUKAI PAPLŪDIMIO PARKAS MEDIS PASODINTAS RONIO BERNSO GARBEI
…ir net kvapą užgniauždavo. „Geros bangos.
Velnias, o man - į mokyklą.“
Turbūt gadinote nervus savo mamai.
Taip, mano mama… Nežinau, ar gadinau jai nervus,
nes ji pati… Ji dar ir dabar tebeplaukioja banglente.
Jie čia užaugo,
jau maždaug nuo dviejų savaičių pratinau juos prie vandens, tad…
ALEKSANDRA FLORENS DŽON DŽONO MAMA
Paplūdimyje mes leidome nemažai laiko, ir jis ėmė plaukioti banglente.
Jam ėmė neblogai sektis.
Kai jam buvo aštuoneri,
mums labai patikdavo galvoti, kad mes jį prižiūrime,
kad jam nieko nenutiktų, bet mes matėme,
koks jis bebaimis, kaip jis pasitiki savimi.
Aš tobulinau savo įgūdžius,
ėmiau gaudyti daugiau bangų
ir vieną dieną pagalvojau: „Šiandien noriu įveikti aukštą bangą.“
Tas jausmas,
kai nutari įveikti pirmąsias aukštas bangas,
kai pagalvoji, kad štai ji, didžioji tavo banga.
Širdis daužosi kaip pasiutus.
Bet tau nepasiseka jos pagauti,
tada sėdi ir galvoji… Kad vos jos nepagavai.
Pagaliau sukaupi visą drąsą ir lauki kitos bangos.
Tu tiesiog tam pasišventi.
Džon Džonas Florensas kovoja su žvėriška banga!
Ir jis išnyra!
Labai norėčiau tapti „Pipe Masters“ nugalėtoju.
Džon Džonas Florensas vis dar tikisi laimėti „Pipe Masters“.
„PIPE MASTERS“, 2013 M.
2013 m. jis nusileido Keliui Sleiteriui.
Aplodismentai Sleiteriui.
„PIPE MASTERS“, 2016 M.
O prieš kelerius metus - Džeremiui Florsui.
Jis liko antras po manęs. Jis liko antras po Džeremio.
Jis sakė: „Bičiuliai, pergalė buvo taip arti.
Prizas buvo ranka pasiekiamas.“
Taip yra visose sporto šakose. Kai tu rungtyniauji
savo namuose, kai sakoma, kad namuose ir sienos padeda…
Tai įneša papildomos įtampos.
Aplinka tau yra pažįstama.
Tačiau dėl kažkokių priežasčių tave užvaldo įtampa.
Taip jau būna, kad… Kai labai trokšti laimėti,
negalvoji apie nieką kita.
Gerai.
Ir įtampa tampa nepakeliama.
Tu privalai pateisinti lūkesčius.
VYRŲ ČEMPIONATO TURAS 1-AS ETAPAS IŠ 9
Sveiki atvykę į nepakartojamą Banzai paplūdimį.
„Billabong Pipe Masters“ bangoms neprilygsta jokios bangos pasaulyje.
Dėmesio, banglentininkai!
Prašau visų išlipti iš vandens.
Ačiū, bičiuliai.
Lipam iš vandens.
Mūsų laukia įspūdingas finalas.
Nuo pat ryto mus džiugina geriausių banglentininkų pasirodymai.
Fantastiškas Gabrieliaus Medinos pasirodymas.
Italo Fereira nusileido varžovui. Ir jis patyrė nesunkią traumą.
Kitame raunde susirungs pasaulio čempionai
Džon Džonas Florensas ir Kelis Sleiteris.
Tai, kad pažįsti vietos bangas, yra didelis privalumas.
Bet ne mažiau svarbu ir tai, kam pasiseks… Kas…
Kas pagaus geriausią bangą. Kas ją geriausiai pažabos.
Džon Džonas Florensas yra dukart pasaulio čempionas.
Kelis Sleiteris - 11-a kartų pasaulio čempionas.
Kelis Sleiteris gerai pažįsta
Banzai paplūdimio bangas. Mes visi tai puikiai matėme.
Jis yra vienas stipriausių varžovų šiame raunde.
Ir šito negalima pamiršti.
Kelis yra ir bus visų laikų geriausiu banglentininku.
Pirmąjį čempiono titulą jis laimėjo 1992 m.
O aš tais metais gimiau.
Jis yra matęs šilto ir šalto. Jis… Jis turi didžiulės patirties.
Varžytis su juo tokio aukšto lygio varžybose,
turint galvoje, kad jis tai daro jau 28 metus
ir turi didžiulės patirties nugalint savo varžovus.
Jei teks varžytis su Džon Džonu,
aš jį būtinai nugalėsiu, antraip ko man dalyvauti varžybose?
Kai vaikystėje mačiau, kaip jis čia, Banzai paplūdimy, laimėjo,
jis man tapo legendiniu didvyriu.
O dabar jis - mano varžovas.
Ir aš noriu jį nugalėti.
Štai ir pradedame…
Liko penkios…
Šiuo metu bangos - itin stiprios ir aukštos.
Keturios.
Netrukus matysite įspūdingus suktukus…
Trys.
…bet teisėjai tikisi įspūdingo ir galingo pasirodymo
ant šių galingų bangų.
Dvi.
Tada galima tikėtis aukšto įvertinimo.
Viena.
PUSFINALIS SLEITERIS PRIEŠ FLORENSĄ
Kelis Sleiteris ir Džon Džonas Florensas kyla
į kovą, kad užsitikrintų sau vietą finale.
Sleiteris patenka į duobę ir išnyra.
Džon Džonas skrodžia žemyn.
Jis išlenda iš vandens purslų.
Akivaizdu, kad abiem gerai sekasi,
bet privalome atkreipti dėmesį i tai,
kas jų pasirodyme yra įspūdingiausia.
TEISĖJŲ KAMBARYS
Kad galėtume aukštai įvertinti,
būtent šiuos dalykus reikia nuodugniai aptarti ir išanalizuoti.
Juodajam dalyviui 9,33. Raudonajam - 9,23. Pirmauja juodasis.
SLEITERIS: 9,33 FLORENSAS: 9,23
Aš manau, kad konkurencija prasideda galvoje.
Aš, galima sakyt, esu introvertas,
todėl man konkurencija labai patinka, nes ji suteikia galimybę
nuo visko atsiriboti ir pasinerti į savo mažą pasaulį.
Tiesiog plaukiu banglente.
Šią bangą pasigavo Džon Džonas.
Džon Džonas Florensas sėkmingai užbaigia.
Sleiterio bandymas pasikinkyti bangą.
Nespėjo. Banga dužo anksčiau, nei Kelis ant jos užšoko.
Pažiūrėkim, ką darys Džon Džonas.
Greitai įskrieja po lūžtančia banga.
Ir išnyra.
Džon Džonas Florensas demonstruoja aukštą klasę
ir meta rimtą iššūkį Keliui Sleiteriui.
Taip, Sleiteris atrodo sunerimęs.
FLORENSAS: 18,16 SLEITERIS: 9,33
Juodajam trūksta 9,83 taško. Lieka viena minutė.
Štai.
Tiesiai į tunelį.
Šaunuolis, Keli Sleiteri.
Jis užbaigs manevrą?
Laimi Džon Džonas Florensas.
Finale susirungs
Gabis Medina ir Džon Džonas Florensas.
Džonas Florensas prieš Gabrielių Mediną. Kas laimės „Pipe Masters“?
HONOLUA ĮLANKA MAUJIS, HAVAJAI
Tiesioginė transliacija iš Maujo salos Honolua įlankos.
MOTERŲ ČEMPIONATO TURAS 1-AS ETAPAS IŠ 9
Mūsų laukia žvaigždžių pasirodymų kupina diena.
Maujo saloje banglentininkių profesionalių pasirodymas
stabdomas dėl šįryt banglentininką mėgėją užpuolusio ryklio.
Varžybų pradžią Maujo saloje sustabdė
mirtinas ryklio išpuolis čia, Honolua įlankoje.
ERIKAS LOGANAS PBSL PREZIDENTAS
POKALBIS TELEFONU SU DŽESI MAILI-DAJER, PBSL VARŽYBŲ DIREKTORE
Labas. Kas atsitiko?
Ryklys užpuolė žmogų.
Žmogus mirė paplūdimyje.
Aišku. Kur tai nutiko? Kaip toli… Kaip toli nuo įlankos?
Tai nutiko įlankoje.
Nieko sau. Aišku.
Kiek supratau,
žmogus, kurį užpuolė, plaukiojo netoli kranto.
Maždaug už šešių metrų nuo kranto.
Tai yra didžiausia mūsų baimė, su kuria susiduriam banglenčių sporte.
Vienintelis būdas to išvengti - nelipti į vandenį.
Ryklių užpuolimai mus gerokai gąsdina.
Banglentininkai patyrė emocinį stresą ir traumą,
juk tai nutiko prieš pat varžybas,
kuriose turėjome dalyvauti.
Tai sukėlė didžiulį nerimą.
Žmonės išsigandę.
Jie panikuoja, klausia manęs, ką daryti.
Visų pirma.
Ar visi sutinka,
kad nutrauktume varžybas
Maujo salos Honolua įlankoje?
Jei taip,
ar norėtumėt jas pratęsti Banzai paplūdimyje?
Taip. Manau, kad varžybų pratęsimas Banzai saloje - įdomi mintis.
Manau, reikia sukviesti moteris.
PBSL VADOVYBĖ
Reikia pasitart su visomis moterimis,
nes Banzai paplūdimys… yra Banzai paplūdimys.
Kur siaučia labai pavojingos bangos…
Arba baimės aspektas yra pagrindinis,
kuris atgrasytų nuo varžybų Banzai paplūdimyje.
Atsistot prieš moteris ir pasakyti:
„Klausykit, žinot tas bangas, kurias stebėjome
nuo vaikystės?
Tai - pavojingiausios bangos pasaulyje.
Ir konkurencingiausia vieta pasaulyje laukti bangos.“
Bet mes siūlome jums didžiulį iššūkį.
Taigi, visi girdėjote, kad šįryt ryklys užpuolė žmogų,
kuris, deja, neišgyveno.
Manau, labai svarbu, kad visi jaustumės gerai
po šitokio siaubingo nutikimo.
Yra pasiūlymas pratęsti varžybas Banzai paplūdimyje.
Pratęsti varžybas Banzai paplūdimyje būtų didžiulis proveržis
moterų banglenčių sporte.
Nemačiau oro prognozių,
bet jei prognozės palankios,
tai būtų galimybė…
Taip.
Manau, kad tokiu atveju vertėtų sutikti su šiuo pasiūlymu.
Aš suvokiau visą riziką,
bet tikiu banglentininkėmis, kurios dalyvauja varžybose,
ir manau, kad tai būtų prarasta galimybė,
jei atsisakytume šio pasiūlymo.
Tai būtų…
didžiulis proveržis moterų banglenčių sporto istorijoje.
Bet, bliamba, juk tai - Banzai paplūdimys.
BANZAI PAPLŪDIMYS OAHU, HAVAJAI
METAS MAKGILIVRĖJUS PBSL NAUJOKAS
MORGANAS SIBILIKAS PBSL NAUJOKAS
Siaubinga nelaimė.
Jei tai būtų nutikę kitą dieną, galėjo žūti mūsiškė.
Nemanau, kad čia galėtų pasirodyti ryklys.
Pas mus atvyko merginos.
- Nuostabu! - Nerealiai!
Tailer apsigyvens laisvame kambaryje viršuje.
- Gerai. - Geras kambarys.
Geras kambarys.
Nepyk, bičiuli.
Viskas gerai. Man jo nereikia.
Nepyk. Deja, pirmenybė - Tailer.
TIK GYVENTOJAMS. KITIEMS ĮĖJIMAS DRAUDŽIAMAS
- Nieko sau. - Nerealiai. Labai smagu.
Man patiko visos banglentės, kurias turėjom Maujo saloje.
Išsiaiškinkim, kokios pageidautum.
JUODAODŽIŲ GYVYBĖS SVARBIOS
DŽONAS PAIZELIS BANGLENČIŲ KONSTRUKTORIUS
Tokio didumo. Bangos - tokios. Noriu tokios lentos.
Sirgdama netekau 16 ar 18 kg.
Tad teko prisitaikyti banglentę pagal svorį.
Gal 177 cm ilgio?
Tu nesi aukšta,
gal tai būtų ir neblogas variantas.
Kai žiūriu į tokias bangas, kaip Banzai paplūdimyje,
turiu tiksliai apgalvoti savo plaukimo techniką,
antraip galiu patirti traumą.
Tada gerai, daug sužinojau, reikia kibti į darbą.
- Teks nemažai padirbėti. - Taip, jūs…
- Nekantriai lauksiu. - Gerai.
Dirbdamas su Tailer, kaip, beje, ir su Džon Džonu,
kai mes projektuojame lentas…
aš neprašau jų techninių charakteristikų.
Labiau pasikliaunu jausmu.
Jei kalbėtume apie Džoną,
mano banglenčių stilius tobulėjo kartu su jo plaukimo stiliumi.
Tai glaudžiai tarpusavyje susipynę,
nes jis visą gyvenimą plaukioja ant mano banglenčių.
Prasideda „Pipe Masters“ finalai.
Džon Džonas Florensas prieš savo amžiną konkurentą Gabrielių Mediną.
Abu vienu metu tapo PBSL naujokais.
Abu kovoja dėl trečiojo pasaulio čempiono titulo.
GABRIELIUS MEDINA DUKART PBSL PASAULIO ČEMPIONAS
Gabio ir Džono konkurencija yra ypatinga.
Jų didžiausia svajonė - nugalėti vienas kitą.
Jie - kaip ugnis ir vanduo.
Vienas plaukia santūriai, kitas gi - kaip uraganas.
Džon Džonas yra puikus banglentininkas.
Kuklus vaikinukas. Nedemonstruoja savo emocijų.
Medina yra labai kvalifikuotas.
Jis yra vienas stipriausių konkurentų
kovoje už pasaulio čempiono titulą.
Tie vyrukai iš Brazilijos - labai geri banglentininkai,
itin greiti ir motyvuoti,
jų noras laimėti yra beprotiškai stiprus.
Atrodė, kad Gabis atvyko čia laimėti.
„PIPE MASTERS“, 2018 M.
Gabis Medina laimi „Pipe Masters“
ir antrąkart tampa pasaulio čempionu.
Jis kaunasi kaip žvėris.
Medina jau turi „Pipe Masters“ prizą.
Džonas galvoja, kad dabar jo eilė jį laimėti.
Sunku patikėti, kad jis jo dar neturi.
FINALINIS ETAPAS MEDINA PRIEŠ FLORENSĄ
Kai stebi, kaip tarpusavyje varžosi Džon Džonas ir Gabrielius,
matai, kad jų plaukimo stilius
skiriasi kaip žemė ir dangus.
Liko penkios sekundės, keturios, trys, dvi, viena.
Gabrielius Medina pasikinko pirmąją bangą.
Neria į duobę. Pirmieji Medinos taškai.
Pirmoji Džono banga finale.
- Ne. - Neria į dugną.
MEDINA: 4,43 FLORENSAS: 1,00
Gabrielius Medina gauna 4,43 taško.
Džonas negali atsipalaiduoti šiame finale.
5,57 taško. Džonas išsiveržia į priekį.
Florensas nepasiduoda.
Greitis, kuriuo jis nusileido, buvo neįtikėtinas.
Tiesiog ryžtingai šoko į duobę.
Juodasis dalyvis - neblogai,
raudonasis parodė du gražiausius posūkius šioje dvikovoje.
Ši banga atnešė Džonui Florensui 5,57 taško.
Džonas pirmauja.
- Permaininga kova. - Džonui sekasi.
Džonas įplaukia į tunelį.
Vis dar ten. Florensas išnyra.
Kaip jis taip sugeba? Tikras burtininkas.
Lieka penkiasdešimt dvi sekundės.
Štai ir Gabrielius Medina. Ar jam pavyks pavyti varžovą?
Ne, nepavyks!
FLORENSAS: 11,77 MEDINA: 11,10
Tai - oficialu.
Džon Džonas Florensas laimi savo pirmąjį „Pipe Masters“ prizą.
Dieve mano.
Bent įsivaizduojat, kiek ilgai jis svajojo apie šią dieną?
Šis prizas su laimėtojo pavarde
yra vienas didžiausių pasiekimų šiame sporte.
Finalas praėjo puikiai.
Paprastai Gabrielius gaudo kelias bangas iš apačios,
tuomet skrieja su jomis ir visada laimi,
o aš sugebėjau tai pakeisti. Ir tai suveikė mano naudai.
Džonas sugrąžino prizą į Havajus.
Džiaugiuosi laimėjęs. Pajutau didžiulį palengvėjimą.
Labai smagu laimėti namuose, kai šalia - šeima.
Aš labai juo didžiuojuosi.
Toks jausmas, kad taip buvo lemta.
Sveikinu, Džonai. Pirma, bet ne paskutinė pergalė. Šaunuolis.
Čia daugiau žuvyčių ir kitų puošmenų.
- Puošnesnis. - Gražios žuvytės. Ir vėžlys.
Žmogau. Tu ką tik laimėjai „Pipe Masters“.
Nerealiai.
Gali išbraukti iš svajonių sąrašo.
Taip.
- Štai. - Per vėlai.
Žinote, bangos Banzai paplūdimyje - išties rizikingos.
Asmeniškai aš, kaip žmogus, nenoriu plaukti Banzai paplūdimyje.
Jis - gąsdinantis.
Mano broliai patyrė čia sunkias traumas.
Džiaugiuos, kad dabar nėjau paplaukioti.
Žiūrėkit.
Žiūrėdama varžybas per TV, visuomet stebiu bangą,
jei ji stipri ir užkrenta ant galvos, aš…
„Ar jie išnirs?“
Ir tada lauki.
Jaudiniesi.
Eini iš proto, nes tas rifas yra negailestingas.
Nužiūri bangą ir… Visu greičiu. Ir apie nieką negalvoji.
KEKOA „BAM“ BAKALSAS TAILER TRENERIS
Taip, jei pradėjai, tai ir baik. Kitaip nebus.
Taip. Ji gali nuraut tau galvą.
FINALINIS ETAPAS KARISA MOR PRIEŠ TAILER RAIT
Banzai paplūdimyje mūsų laukia įspūdingas moterų finalas.
Tailer Rait prieš Karisą Mor.
Manau, Karisos atsidavimas sportui ir meistriškumas
neturi sau lygių.
Karisai, gimusiai ir užaugusiai Havajuose…
taip pat, kaip ir Džon Džonui,
tiesiog lemta laimėti Banzai paplūdimyje.
Šios varžybos įeis į istoriją.
Tailer Rait pradeda pasirodymą.
- O Dieve. - Tikiuosi, jai viskas gerai.
Žiauru.
Pakankamai baisu? Labai seklu ten.
- Šūdas. - Jai viskas gerai.
Raudonoji dalyvė gauna 1,93 taško.
Karisa Mor pagauna bangą.
Žiūri, kad banga sudužo per anksti.
Banga nepakluso abiem banglentininkėms.
RAIT: 1,93 MOR: 1,83
1,93 ir 1,83. Rezultatas - beveik lygus.
Tailer Rait pagavo bangą.
Šaunuolė, bliamba.
Raudonoji pirmauja su 5,17 taško.
Karisos Mor pasirodymas.
Krenta nuo lentos ir panyra.
Vandenynas keitėsi.
Artinosi liūtis su audra.
Aptemo, aš nieko nemačiau.
Negalėjau parodyt to, ką moku.
Karisos Mor pasirodymas.
Karisa Mor turi 7,23 taško.
MOR: 7,23 RAIT: 7,10
Ji išsiveržia į priekį ir kelią įtampą Tailer.
Gražus Tailer Rait manevras paskutinėmis sekundėmis.
Ar Karisai Mor pavyks pasigauti bangą? Štai ji.
3,17 taško raudonajai dalyvei. Ji vėl pirmauja.
MOR: 1,83 5,40 RAIT: 5,17 3,17
Liko dešimt sekundžių.
Ar ji turi šansą?
Penkios, keturios, trys, dvi, viena.
RAIT: 8,34 MOR: 7,23
- Ne, neturi. - Pritrūksta laiko.
Banzai paplūdimyje laimi Tailer Rait.
To nereikėtų nuvertinti.
- Sveikinu. - Puikiai padirbėjom.
Ką gi. Puikus darbas, komanda.
- Darbas padarytas. - Gerai padarytas.
Šiandien yra svarbi diena moterų banglenčių sporto istorijoje.
Tailer pergalė Banzai paplūdimyje -
tai nauja era profesionaliame banglenčių sporte…
ir profesionalioms banglentininkėms.
Jaunoms kitos kartos moterims
nebeteks įsivaizduoti savęs varžantis Banzai paplūdimyje.
Jos jau gali matyti save ten
dėl to, kas ką tik įvyko.
Ir tai, manyčiau, yra nuostabu.
PBSL ČEMPIONATO TURO TVARKARAŠTIS
BUVO OFICIALIAI PAKEISTAS, SUTEIKIANT GALIMYBĘ MOTERIMS
VARŽYTIS BANZAI PAPLŪDIMYJE, KAIP IR VYRAMS.
KITOSE SERIJOSE
Kalbant apie konkurenciją, Gabis ir Italo yra lygiaverčiai varžovai.
Jie yra geriausi pasaulyje
ir neketina sustoti.
Galų gale juk visi nori laimėti.
Skaudu.
ŠIAME SEZONE
Laimėti pasaulio čempiono titulą yra pagrindinis tikslas.
Žaidimas prasideda.
Jaučiu, kad šie metai man nebus lengvi.
Turiu rast būdą jį laimėti.
Viskas dėl to, kad tavo vardas įeitų į istoriją,
kad taptum legenda.
Pirmyn!
Išvertė Laima Banionienė